Jizzaxda yangi asfalt zavodi ishga tushadi

Jizzax shahrida yangi asfalt zavodi ishga tushiriladi. Bu haqda Jizzax shahar hokimligi rasmiy axborot portali xabar qilmoqda.

“Karshan ideal texno” xususiy korxonasi yaqin kunlar ichida o‘z faoliyatini boshlaydi. Mazkur korxona yo‘l qurilishida yerga to‘shaladigan shag‘al ishlab chiqarishga ixtisoslashtirilgan bo‘lib, 8 nafar kishi ish bilan ta’minlanadi.
Loyiha qiymati 1 milliard so‘mga teng bo‘lgan bu korxonada, tadbirkor Olim Karshanovning ta’kilashicha, asfalt ishlab chiqarish ham yo’lga qo’yiladi.